Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
6 พ.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ปรับบวก 2.42จุด (0.17%) ปิดภาคเช้าที่ 1,415.58 จุด ด้วยมูลค่าการซื้อขาย 18,680.02 ลบ. 
– Most Positive Impact: MINT (+0.69 จุด) U (+0.59 จุด) TRUE (+0.51 จุด)
– Most Negative Impact: BIGC (-0.43 จุด) ADVANC (-0.31 จุด) CPALL (-0.24 จุด)
จุดสังเกต: SET Index ไม่ได้ไปไหนปิดตัวบวกจุ๋มจิ๋ม 0.4 จุด แต่มูลค่าการซื้อขายก็ไม่ได้น้อยจนน่าเกลียด ทำให้เห้นว่าแม้ตลาดจะอยู่ในช่วงของการถูกขายทำกำไร แต่ก็ยังมีแรงซื้อรอสวนอยู่ ภาพแบบนี้อาจเป็นตัวประคองทำให้ SET Index วันนี้ไม่น่าต่ำกว่า 1,405 จุด 
 
แนวโน้มตลาดบ่าย  
“ระวังแรงขายในช่วงท้ายตลาดอาจทำให้ SET วกกลับมาทดสอบ 1,408 จุดอีกครั้ง”  
– วันนี้สิ่งที่ตลาดทั่วโลกจับจ้องคือการรายงานตัวเลขการจ้างงานนอกภาคเกษตร (ตลาดคาดไว้ว่าจะเพิ่ม 1.8 แสนตำแหน่ง) และอัตราว่างงาน (ตลาดคาดไว้ที่ 5.1%) ซึ่งฝ่ายวิจัยประเมินในส่วนของตัวเลขการจ้างงานนอกภาคเกษตร มีโอกาสที่จะออกมาใกล้เคียงตลาดคาด เช่นเดียวกับอัตราการว่างงานก็น่าจะออกมาทรงๆแถว 5.1% เนื่องจากตัวชี้นำอื่นๆก็ไม่ได้ดีมากนัก เช่น ตัวเลขการจ้างงานภาคเอกชนที่ประกาศไปเมื่อวันพุธที่ผ่านมา ก็ดีกว่าที่ตลาดเล็กน้อย และตัวเลขผู้ขอรับสวัสดิการว่างงานก็ทรงตัวในระดับสูงกว่า 2.7 แสนราย (สูงกว่าค่าเฉลี่ย 4 สัปดาห์ที่ 2.6 แสนราย) 
– หากตัวเลขภาคแรงงานออกมาใกล้เคียงตลาดคาด คงไม่ทำให้ตลาดหุ้นสหรัฐในค่ำคืนนี้ผันผวนมากมายอะไรนัก เพราะตลาดก็ซึมซับเรื่องขึ้นดอกเบี้ยในปีนี้ไปเยอะแล้ว 
– ในส่วนของ SET Index ยังถูกขับเคลื่อนด้วยแรงซื้อเก็งกำไรผลประกอบการ (ดูจากการเคลื่อนไหวของตลาดจะถูกดันด้วยกลุ่ม Mid&amp;Small Cap เป็นหลัก) ซึ่งพฤติกรรมคล้ายๆเมื่อวาน หากเป็นแบบนี้ต่อไป ภาพตอนบ่ายก็น่าจะเหมือนกันคือถูกแอบขายช่วงท้ายตลาด ซึ่งอาจทำให้ดัชนีมีโอกาสที่จะวนกลับลงมาทดสอบ 1,408 และ 1,405 จุดอีกครั้ง 
 
ประเด็นจับตา/ติดตาม: 
 (+/-) ปัจจัยต่างประเทศที่ต้องติดตาม : การรายงานการจ้างงานนอกภาคเกษตรของสหรัฐตลาดคาดไว้ว่าจะเพิ่มขึ้น 1.77 แสนตำแหน่ง และอัตราการว่างที่ 5.1%  สัปดาห์หน้า 9 พ.ย. Conference Board เปิดเผยดัชนีแนวโน้มการจ้างงาน (ETI) เดือนพ.ย.
หุ้นแนะนำ : ยังชอบ TCAP และเก็งหุ้นผลประกอบการเด่น SAWAD MTLS ASK 
หุ้นเก็งกำไรระยะสั้น : SST มองเป้าหมายไว้ที่ 14.40 บาท ตัดขาดทุน 12.30 บาท
 
Investment Theme :  